**ΕΝΟΤΗΤΑ17- ΣΧΕΔΙΑΓΡΑΜΜΑ**

**Ο ΚΑΠΟΔΙΣΤΡΙΑΣ ΩΣ ΚΥΒΕΡΝΗΤΗΣ ΤΗΣ ΕΛΛΑΔΑΣ(1828-1831).**

**Η ΟΛΟΚΛΗΡΩΣΗ ΤΗΣ ΕΛΛΗΝΙΚΗΣ ΕΠΑΝΑΣΤΑΣΗΣ (1829), σελ. 55-56 σχ. Βιβλίου**

**ΝΑ ΜΕΛΕΤΗΣΕΤΕ ΑΡΧΙΚΑ ΤΙΣ ΣΕΛΙΔΕΣ 55-56 ΤΟΥ ΣΧΟΛΙΚΟΥ ΒΙΒΛΙΟΥ, ΣΤΗ ΣΥΝΕΧΕΙΑ ΤΟ ΣΧΕΔΙΑΓΡΑΜΜΑ ΚΑΙ ΤΕΛΟΣ ΝΑ ΑΠΑΝΤΗΣΕΤΕ ΣΤΟ ΦΥΛΛΟ ΕΡΓΑΣΙΑΣ ΠΟΥ ΑΚΟΛΟΥΘΕΙ.**

**Λέξεις- κλειδιά:** Συγκεντρωτική διακυβέρνηση, αντικαποδιστριακές κινήσεις, φοίνικας, Λόχος Ευελπίδων, Ορφανοτροφείον της Αίγινας, αλληλοδιδακτικά σχολεία, Πρότυπον Αγροκήπιον, χειροτεχνεία.

**ΚΑΤΑΣΤΑΣΗ ΣΤΗΝ ΕΛΛΑΔΑ ΚΑΤΑ ΤΗΝ ΑΦΙΞΗ ΤΟΥ ΚΑΠΟΔΙΣΤΡΙΑ**

* 1827: Ο Καποδίστριας εκλέχτηκε κυβερνήτης της Ελλάδας από την Εθνοσυνέλευση της Τροιζήνας.
* 1828: Άφιξη του κυβερνήτη στο Ναύπλιο.
* Τραγική κατάσταση: εξαθλίωση, ερείπια, ληστεία,πείνα, πειρατεία, παρουσία Τούρκων και Αιγυπτίων)

**ΤΟ ΕΡΓΟ ΤΟΥ ΚΑΠΟΔΙΣΤΡΙΑ**

**ΠΟΛΙΤΕΥΜΑ ΚΑΙ ΔΙΟΙΚΗΣΗ**

* Αναστολή συντάγματος Τροιζήνας
* Διόριζε ο ίδιος τους υπουργούς και τα μέλη του Πανελληνίου( 27 μελες συμβούλιο που γνωμοδοτούσε για κυβερνητικά ζητήματα)
* **Συγκεντρωτικός τρόπος διακυβέρνησης**

**ΕΝΟΠΛΕΣ ΔΥΝΑΜΕΙΣ**

* Συγκρότηση τακτικού στρατού με σκοπό τη αντιμετώπιση της ληστείας/Τούρκους
* **Ίδρυσε το Λόχο των Ευελπίδων**
* Οργάνωσε το πολεμικό ναυτικό (τακτικό)
* Καταπολέμησε την πειρατεία

**ΟΙΚΟΝΟΜΙΑ**

* Δημιουργία κρατικού ταμείου με εισφορές από το εξωτερικό
* ‘Ιδρυσε Τράπεζα
* ‘Εκοψε νόμισμα, **το φοίνικα (πρώτο εθνικό νόμισμα του νεοσύστατου ελληνικού κράτους)**
* Περιόρισε τις σπατάλες, λιτότητα
* Έφερε νέες καλλιέργειες(πατάτα)και μεθόδους

**ΕΚΠΑΙΔΕΥΣΗ**

* Ίδρυσε: **Το Ορφανοτροφείο της Αίγινας(κρατικό ίδρυμα με κοινωνικό χαρακτήρα), με τρία αλληλοδιδακτικά, τρία ελληνικά** και **χειροτεχνεία (επαγγελματικές σχολές)**
* Το Πρότυπον σχολείον
* Το Κεντρικόν Σχολείον
* **Πρότυπον Αγροκήπιον (γεωργική σχολή)**

**Στόχος της εκπαιδευτικής πολιτικής του Καποδίστρια ήταν η παροχή βασικών γνώσεων και η επαγγελματική κατάρτιση. Για το λόγο αυτό δεν προέβη και στην ίδρυση πανεπιστημίου.**

**Η ΟΛΟΚΛΗΡΩΣΗ ΤΗΣ ΕΠΑΝΑΣΤΑΣΗΣ ΤΟ 1829**

* Εκκρεμότητες: α) ο βαθμός ανεξαρτησίας του κράτους, β)καθορισμός συνόρων του κράτους
* 12 Σεπτεμβρίου 1829:  Η τελευταία μάχη δόθηκε στις στην Πέτρα της Βοιωτίας, όπου ελληνικές δυνάμεις με επικεφαλής τον Δ. Yψηλάντη επικράτησαν επίλεκτων τουρκικών δυνάμεων.(Νίκη Ελλήνων)
* Χάρη και στους επιδέξιους χειρισμούς του Κυβερνήτη, η Ελλάδα επέκτεινε τα σύνορά της προς βορρά, στη γραμμή **Παγασητικού- Αμβρακικού** (συνθήκη Κωνσταντινούπολης, 09/21-07- 1832).Διπλωματική επιτυχία κυβερνήτη.

**Η ΑΝΤΙΠΟΛΙΤΕΥΣΗ ΚΑΤΑ ΤΟΥ ΚΑΠΟΔΙΣΤΡΙΑ-ΑΝΤΙΚΑΠΟΔΙΣΤΡΙΑΚΕΣ ΚΙΝΗΣΕΙΣ**

* **Λόγοι αντιπολίτευσης:** συγκεντρωτισμός, η μη παραχώρηση συνταγματικών ελευθεριών, η φιλία του με τους Ρώσους
* **Πρωτεργάτες:** πρόκριτοι, καραβοκύρηδες, Φαναριώτες, διανοούμενοι, η Αγγλία και η Γαλλία
* **Κύριες εστίες:** Ύδρα, Πόρος, Μάνη
* **Ακραίες αντιδράσεις:** α) Ο Μιαούλης ανατινάζει τα δύο μεγαλύτερα πολεμικά πλοία, β) Η εφημερίδα «Απόλλων» προπαγανδίζει τη δολοφονία του κυβερνήτη, γ) Ο Γεώργιος και Κωνσταντίνος Μαυρομιχάλης δολοφονούν τον κυβερνήτη, στις 27 Σεπτεμβρίου 1831 στο Ναύπλιο.

**ΦΥΛΛΟ ΕΡΓΑΣΙΑΣ- ΕΝΟΤΗΤΑ 17**

1.Αφού βάλετε στη μηχανή αναζήτησης του διαδικτύου το όνομα «Καποδίστριας», να γράψετε μία σύντομη παράγραφο για τη ζωή και το έργο του πρώτου κυβερνήτη της Ελλάδας.

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

**2. Η Ελλάδα του Καποδίστρια**

«Με τη συνοδεία του γαλλικού "Ήρα" και του ρωσικού "Ελένη", το "Γουώρσπαϊτ" ελλιμενίστηκε στο Ναύπλιο στις 6 Ιανουαρίου, καθώς η προσέγγιση στην Αίγινα, την έδρα της προσωρινής ελληνικής κυβέρνησης, κρίθηκε αδύνατη λόγω των ισχυρών ανέμων που έπνεαν στην περιοχή. Η υποδοχή του υπήρξε υποδοχή μεσσία από τον λαό της πόλης, ο οποίος τον περίμενε "ως τον παρά τω Θεώ εκλεγμένον". […]

Εξίσου πανηγυρική υπήρξε και η υποδοχή που του επιφύλαξε και ο λαός της Αίγινας. Εκεί τον περίμενε η αντικυβερνητική επιτροπή και μαζί με τα μέλη της παρακολούθησε την επίσημη δοξολογία στον ναό της Παναγίας.»

**Με βάση τo παραπάνω παράθεμα και τις τις ιστορικές σας γνώσεις, να απαντήσετε στα παρακάτω:   
α)Από ποια Εθνοσυνέλευση αναγορεύτηκε ο Καποδίστριας κυβερνήτης της Ελλάδας και με ποιες προσδοκίες; β)Σε ποια πόλη έφτασε, πότε;**

**3. Με βάση τις πληροφορίες του βιβλίου σας και του παρακάτω παραθέματος, να περιγράψετε την κατάσταση που βρήκε στην Ελλάδα ο Καποδίστριας κατά την άφιξή.**

Η Ελλάδα του Καποδίστρια

«Όταν o Καποδίστριας πάτησε για πρώτη φορά τα χώματα της Ελλάδος (7/19 Γενάρη 1828 αποβιβάστηκε στ' Ανάπλι από αγγλικό πολεμικό) η χώρα, όση είχε απελευθερωθεί ως εκείνη τη στιγμή, έμοιαζε μ' ένα σωρό ερείπια που καπνίζουν ύστερα από μια καταστρεπτική πυρκαϊά. Στη στεριά επικρατούσε το δίκαιο της αρπακτικότητος του τοπάρχη κοτζαμπάση και στη θάλασσα η πειρατεία. Ο Μοριάς ήταν ρημαδιό. Κάθε μεγαλοκαπετάνιος που κρατούσε ένα κάστρο (Μονεμβασία ο Πετρόμπεης, Ακροκόρινθο ο Κίτσος Τζαβέλλας, Παλαμήδι ο Γρίβας και Στράτος) τυραννούσε σαν κατακτητής το γυμνό και άστεγο πληθυσμό. Παραγωγή δεν υπήρχε, ούτε χέρια να επιδοθούν στην καλλιέργεια της γης λόγω της ανασφάλειας. Ο πληθυσμός είχε καταφύγει στα βουνά και τις σπηλιές. Εικοσιπέντε χιλιάδες μαχητές περιπλανιόνταν χωρίς καμμιά μισθοτροφοδοσία ή ενίσχυση, ενώ οι μοναδικές δημόσιες πρόσοδοι, (δεκάτη και τελωνειακές εισπράξεις του Αναπλιού) δεν λειτουργούσαν. Κράτος, δηλαδή, και στην πιο υποτυπώδη του έννοια δεν υπήρχε.»

**Τιρς Φ., Η Ελλάδα του Καποδίστρια. Η παρούσα κατάσταση της Ελλάδος (1828-1833) και τα μέσα για να επιτευχθεί η ανοικοδόμησή της, μτφρ. Α. Σπήλιος, Αφοί Τολίδη, Αθήνα χ.χ., τ.1, σ.55.**

**4. Αφού ανοίξετε το βίντεο που ακολουθεί και μελετήσετε τις αντίστοιχες σελίδες του σχολικού βιβλίου να παρουσιάσετε σύντομα το έργο του Καποδίστρια κατά τομείς.**

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

5. Με ποιο τρόπο ο Καποδίστριας επέλυσε τα εκκρεμή ζητήματα, όπως η ανεξαρτησία και τα σύνορα, της Ελλάδας;

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

**6.**Αφού αντιπαραβάλετε τις πηγές α και β, να καταγράψετε τις θέσεις που διατυπώνονται σε αυτές.

***Δύο αντίθετες απόψεις για τον Ι. Καποδίστρια και το έργο του***

**α. Η άποψη του Ιωάννη Κωλέττη, αρχηγού του γαλλικού κόμματος**

Απομάκρυνε [ενν. ο Καποδίστριας] από τα πράγματα όλους τους αρχηγούς των Ελλήνων, όλους τους επιρροή έχοντας και όλους τους πεπαιδευμένους [...], κατεπάτησεν [...] τα ψηφίσματα της εν Άργει Εθνοσυνελεύσεως, καταφρόνησε τα δίκαια του πολίτου, κατέτρεξε την ελευθεροτυπία, σύστησε και διοργάνωσε δικαστήρια καθ’ όλην την έκτασιν εξηρτημένα από την θέλησίν του˙ εμψύχωσε την κακοήθεια, την επιβουλήν, την προδοσία.  
Πηγή: Β. Κρεμμυδάς, Ο πολιτικός Ιωάννης Κωλέττης, Τυπωθήτω, Αθήνα 2000, σ. 165.

**β. Η άποψη του Εΰνάρδου, φιλέλληνα συνεργάτη του Καποδίστρια**

Ο ενάρετος ανήρ [...] όστις εθυσίασε το παν διά την πατρίδα του, απέθανε θύμα ιδιαιτέρας εκδικήσεως [...]. Οι Έλληνες πάσης φατρίας θέλουν γνωρίσει αργότερα την αμέτρητον ζημίαν, την οποίαν υπέφερον, θέλουν ιδεί εντός ολίγου, ότι δεν υπάρχει άνθρωπος ικανός ν’ αναπληρώση την έλλειψιν του Κόμητος Καποδίστρια, και όταν εξετάσουν όλα όσα έπραξε διά την πατρίδα του, θέλουν τον αναγνωρίσει ως τον αγαθώτερον άνθρωπον.  
Πηγή: Ιστορία του ελληνικού έθνους, Εκδοτική Αθηνών, τόμ. ΙΒ΄, σ. 562.

**7.** Ποια γεγονότα οδήγησαν στη δολοφονία του Καποδίστρια με βάση το παρακάτω παράθεμα και τις πληροφορίες του βιβλίου;

Η Αντιπολίτευση κατά του Κυβερνήτη Ιω. Καποδίστρια

«Το πρωί της 27 Σεπτεμβρίου 1831 ο Ιω. Καποδίστριας δολοφονήθηκε από τον Κωνσταντίνο και τον Γεώργιο Μαυρομιχάλη. Κτυπήθηκε μπροστά στο ναό του Αγ. Σπυρίδωνα στο Ναύπλιο. Ο συνοδός του Κυβερνήτη πλήγωσε τον Κωνσταντίνο Μαυρομιχάλη, ο οποίος, αδυνατώντας να διαφύγει, πιάστηκε από το οργισμένο πλήθος και θανατώθηκε οικτρά. Ο Γεώργιος Μαυρομιχάλης μαζί με τους Ανδρέα Γεωργίου και Ιω. Καραγιάννη, φύλακες των Μαυρομιχαλαίων που είχαν γίνει συνεργοί, κατέφυγε στη γαλλική πρεσβεία. Ο Rouen αναγκάστηκε να παραδώσει τους ένοχους υπό τον όρο να δικαστούν. Χάρις στις έγκαιρες ενέργειες του φρουράρχου Ναυπλίου Αλμέιδα και την ψυχραιμία του τακτικού στρατού, η τάξη διατηρήθηκε και αποφεύχθηκαν αντίποινα κατά των γνωστών αντικυβερνητικών. Στην ανάκρισή του ο Γ. Μαυρομιχάλης αρνήθηκε κάθε συμμετοχή στο έγκλημα. αυτόπτες όμως μάρτυρες βεβαίωσαν ότι αυτός μαχαίρωσε τον Κυβερνήτη τη στιγμή που τον πυροβολούσε ο Κ. Μαυρομιχάλης. Συγκροτήθηκε στρατιωτικό δικαστήριο για να τον δικάσει. Οι δικηγόροι του πρόβαλαν αναρμοδιότητα του δικαστηρίου, που δεν έγινε δεχτή. Ο Γ. Μαυρομιχάλης καταδικάστηκε σε θάνατο και εκτελέστηκε. Στη δίκη του δεν αποκάλυψε τίποτα για τα κίνητρα της πράξης τους. Μόνο στη διαθήκη του, κάπως συγκεχυμένα, μίλησε για σύνταγμα, νόμους ελεύθερους, ομόνοια. Τίποτα δεν είχαν αποκαλύψει και οι δύο συνεργοί των Μαυρομιχαλαίων. Απ' αυτούς ο Ιω. Καραγιάννης καταδικάστηκε σε θάνατο και ο Ανδρ. Γεωργίου σε πολυετή φυλάκιση.»

**Λούκος Χ., Η Αντιπολίτευση κατά του Κυβερνήτη Ιω. Καποδίστρια 1828-1831, Θεμέλιο, Αθήνα 1988, σ.375.**

8. Να αξιολογήσετε την εκπαιδευτική πολιτική του Καποδίστρια. Ήταν σωστή η απόφασή του να μην ιδρύσει πανεπιστήμιο;

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

9. Να δώσετε τον ορισμό των παρακάτω ιστορικών εννοιών: φοίνικας, Λόχος Ευελπίδων, Ορφανοτροφείον της Αίγινας, αλληλοδιδακτικά σχολεία, Πρότυπον Αγροκήπιον, χειροτεχνεία.

**Να απαντήσετε σε όλες τις ερωτήσεις!!!**

**Εύχομαι να έχετε όλοι υγεία!!!**